L-Erbgħa, 21 ta' Marzu, 3.00pm, Rakkont Ħaj – Tifkiriet tal-Imqabbin . Kif jinġabru u jixxandru t-tradizzjonijiet orali, Atriju Vassalli, l-Università ta' Malta, Tal-Qroqq, waqt il-Festival tal-Ktieb fuq il-Kampus organizzat mill-Għaqda tal-Malti – Università u l-Kunsill Nazzjonali tal-Ktieb. Din hija preżentazzjoni dwar kif twettaq il-Proġett Rakkont Ħaj li sar minn grupp ta' żgħażagħ li jiffurmaw il-Kummissjoni WEB fi ħdan is- Socjeta' Santa Marija u Banda Re Gorg V, Mqabba (Malta) . Iż-żgħażagħ se jispjegaw kif tnissel il-ħsieb, x'mezzi ta' teknoloġija użaw, kif għażlu n-nies li intervistaw, il-postijiet fejn ġibdu l-filmati, u l-għajnuna finanzjarja li kisbu biex iwettqu l-proġett. Se jintwerew filmati ta' rakkonti ta' avvenimenti storiċi u snajja' marbuta mar-raħal tal-Imqabba, u dawk li jiftakru lil dan ir-raħal fi żminijiet oħra. F'din is-sessjoni ser joħroġ id-djalett Imqabbi u ser jintwera kif iż-żgħażagħ żewqu l-kultura tar-raħal tal-Imqabba mat-teknoloġija, żewġ temi għal qalbhom. ival tal-Ktieb fuq il-Kampus huwa organizzat mill-Kunsill Nazzjonali tal-Ktieb u l-Għaqda tal-Malti, u se jittella' bejn il-21 u t-23 ta' Marzu, b'attivitajiet bejn id-9.00am sal-4.00 pm. Il-Ġimgħa l-attivtajiet jibqgħu sejrin sat-tard. Il-Festival għandu l-għan li jippromwovi l-letteratura waqt li jagħti spazju lill-pubblikaturi u lid-distributuri tal-kotba biex jippromwovu u jbigħu l-pubblikazzjonijiet tagħhom. Il-programm tal-Festival huwa varjat u joffri firxa wiesgħa ta' avvenimenti li jolqtu l-interessi ta' ħafna, minn tnedijiet ta' kotba, taħditiet u films, workshops u mużika lajv.
Rakkont Ħaj – Tifkiriet tal-Imqabbin